पाएं अपने शहर की ताज़ा ख़बरें और फ्री ई-पेपरडाउनलोड करें
नागपुर. कन्हान स्थित ट्रांसफार्मर जलने से जलापूर्ति ठप हो गई। पीने के पानी के लिए शनिवार सुबह से भटकना पड़ा। अफरा-तफरी दोपहर तक कायम रही। जलापूर्ति दोपहर 1 बजे पुन: प्रारंभ हुई।
मनपा प्रशासन के अनुसार, शनिवार तड़के 4 बजे आई तूफानी बारिश के चलते कन्हान जल शुद्घिकरण केंद्र को विद्युत आपूर्ति करनेवाली उच्च दाव लाइन 18 कि.मी. दूर मनसर के समीप टूट गई। अचानक विद्युत आपूर्ति खंडित होने के कारण महाडिस्कॉम सबस्टेशन के ट्रांसफार्मर में आग लग गई। यहां के कार्यकारी अभियंता फडणवीस के नेतृत्व में लगातार 8 घंटे तक दुरूस्ती कार्य किया गया। दोपहर 1 बजे खंडित जलापूर्ति सुचारु की जा सकी। 8.30 घंटे की ब्रेकडाऊन के कारण 85 दश लक्ष घनमीटर जलापूर्ति नहीं हो सकी।
इस बीच नारा, सुगतनगर, नारी, महेंद्रनगर, बांजरी, शांतिनगर, कलमना, सुभाननगर, मिनीमातानगर, देशपांडे ले आउट, लकडगंज, नंदनवन, दिघोरी, सक्करदरा सहित कन्हान मुख्य पंपिग स्टेशन से 600 मि.मी. तथा 700 मि.मी. व्यास की पाइप लाइन से सीधी जलापूर्ति होनेवाले क्षेत्रों में 8 घंटे की अवधि तक जलापूर्ति बाधित रही। इन सभी इलाकों में नागरिकों को हैंडपंप तथा निजी कुओं पर दौड़ लगाते देखा गया।
दोपहर बाद पुन: शुरू जलापूर्ति के बाद सुकून मिला। दुरूस्ती कार्य के दौरान महापौर प्रा. अनिल सोले, प्रवीण दटके, एनइएसएल के कार्यकारी संचालक अजीजुर्रहमान, ओसीडब्ल्यू के संचालक कर्नल राहुल गोवर्धन, मराविम कार्यकारी अभियंता फडणवीस ने जायजा लिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva mai_Deva zho_Hant eng_Latn